**Populisme og identitetspolitik**

**Problemformulering for forløbet:**

*Hvilke politiske strømninger er centrale i begyndelsen af det 21. årh – hvordan udfolder de sig og på hvilke måder er de forbundet?*

**Info til læreren:**

* Modulerne er tilrettelagt til en varighed á 90 minutter
* Modulernes overskrifter fungerer som spørgsmål, eleverne gerne skulle kunne besvare ved modulets afslutning; disse kan bruges som både anslag til og opsamling efter hvert modul
* Til alle lektierne kan man finde tjek-på-lektien spørgsmål på bogens hjemmeside. Disse kan sættes ind som en note til lektien, der kan hjælpe eleverne med at fokusere deres læsning

**Materiale:**

* Dokumentar, CFU: *Trumps vrede, hvide vælgere,* 29 min.
* Dokumentar: *Populismens fremmarch i Europa,* 54 min.
* Dani Rodrik, *Globalisation – the trade-offs:* <https://www.youtube.com/watch?v=LRDIejhdtYk>
* Francis Fukuyama, *The rise of identity politics – BBC Newsnight:* [*https://www.youtube.com/watch?v=P1\_HNcSpBNs*](https://www.youtube.com/watch?v=P1_HNcSpBNs)
* Jubilee, *Are Americans obsessed with Race and Gender?* [*https://www.youtube.com/watch?v=yYqlI\_\_PniY*](https://www.youtube.com/watch?v=yYqlI__PniY)
* Mehler og Hendricks, *LIKE-kompendium*: <https://digitaluddannelse.org/>

**Til studieplanen:**

I forløbet har eleverne undersøgt to fremtrædende politiske strømninger i begyndelsen af det 21. årh; populisme og identitetspolitik – dette for at afklare, hvordan disse strømninger udfolder sig, og på hvilken måde de hænger sammen.

Eleverne har til at starte med arbejdet med to forskellige former for populisme; højre- og venstrepopulismen, som den præsenteres af hhv. Jan-Werner Müller og Chantal Mouffe, samt hvorledes disse udfolder sig empirisk - gennem cases om USA, Ungarn og Spanien.

Herefter har eleverne beskæftiget sig med forskellige typer generelle vælgeradfærdsteori (sociologiske, socialpsykologiske og rationelle), der efterfølgende har ledt videre til specifikke teorier om årsagerne til højrepopulismens fremgang; Dani Rodriks økonomiske globaliseringstese og Inglehart/Norris’ kulturelle backlash-tese.

Eleverne har derudover arbejdet med, hvordan højrepopulismen påvirker demokratiet – og hvilke værn, der kan opstilles overfor højrepopulismen for at bevare det liberale demokrati.

Derefter har eleverne beskæftiget sig med det identitetspolitiske felt; herunder de to poler, der udgøres af hhv. venstrefløjens og højrefløjens identitetspolitik.

Slutteligt har eleverne reflekteret over, hvordan populisme og identitetspolitik som politiske fænomener hænger sammen.

|  |  |  |
| --- | --- | --- |
| **Modul** | **Materiale** | **Indhold** |
| **1.**  Induktivt modul om populisme | **Lektie:**   * Carlsen, *Populisme og identitetspolitik*, s. 7-12   **I timen:**   * Dokumentar: *Populismens fremmarch i Europa,* 54 min. (se ‘materialer’ øverst) | Hvad er populisme?  Kort læreoplæg om forløbets formål:   * Få greb om hvad der er sket i Europa og USA de seneste år – både på det etablerede politisk plan i form af populisme, og i form af de bredere identitetspolitiske strømninger * Efter forløbet bliver I i stand til at kunne svare på hvad populisme er, hvordan det udfolder sig empirisk, hvorfor det er problematisk for demokratiet, hvad man kan stille op overfor det, hvordan det er koblet til identitetspolitiske strømninger, og hvad disse baserer sig på.   Hvad er populisme?   * Brainstorm i par, herefter fælles på tavlen   Visning af dokumentar, *Populismens fremmarch i Europa* |
| **2.**  Teoretisk definition på højrepopulisme | **Lektie:**   * Carlsen, *Populisme og identitetspolitik*, s. 15-21 * Medbring tuscher   **I timen:**   * A3-papir udleveres | Hvad kendetegner den højreorienterede populisme?   * Besvarelse af arbejdsspørgsmål i par (s. 21) * Tavlegennemgang af arbejdsspørgsmål:   + Kriterier for højrepopulisme   + Højrepopulisten ved magten   + Højrepopulistens forklaring af valgnederlag * Eleverne får udleveret A3-papir og skal i par illustrere de centrale pointer ved højrepopulismen   + Der er kunstnerisk frihed, men til inspiration kan man foreslå dem at lave et mindmap, en tegneserie, en model el.lign.   + Efter endt tegning hænges illustrationerne op i klasselokalet og der afholdes fernisering, hvor de ser hinandens ’værker’ |
| **3.**  Cases: USA og Ungarn | **Lektie:**   * Carlsen, *Populisme og identitetspolitik*, s. 22-30 | Hvordan udfolder højrepopulismen sig empirisk?   * Klassen deles op i to hold; ét der arbejder med casen om Donald Trump og et andet, der arbejder med casen om Viktor Orbán (på holdene går eleverne sammen i grupper á tre) * Grupperne forbereder et oplæg (powerpoint/prezi) om hhv. Trump og Orbán. I oplægget skal de komme ind på følgende:   + På hvilke måder kan Trump/Orbán siges at være højrepopulister – tag udgangspunkt i Jan-Werner Müllers definition, der blev gennemgået i modul 2.   + Kom ind på citaterne, der nævnes i casene – vurder hvordan de udtrykker en højrepopulistisk tilbøjelighed * Der trækkes lod om, hvilke grupper der skal holde deres oplæg – de resterende grupper supplerer |
| **4.**  Teoretisk definition på venstrepopulisme | **Lektie**   * Carlsen, *Populisme og identitetspolitik*, s. 33-37, 47-49 | Hvad kendetegner den venstreorienterede populisme?   * Eleverne besvarer arbejdsspørgsmål, herefter fælles gennemgang * Klassediskussion: *Hvordan adskiller venstrepopulismen sig fra højrepopulismen?* * Venstrepopulismen i den virkelige verden?   + Eleverne finder eksempler på venstrepopulisme via internetsøgning (Podemos og Bernie Sanders udelades; dem skal eleverne arbejde med i næste modul)   + Eleverne forklarer ud fra teori om venstrepopulismen, hvorfor deres eksempler kan kategoriseres som venstrepopulisme * Kort gennemgang af de to skriftlige opgaver, som eleverne skal arbejde med i næste modul |
| **5.**  Cases: USA og Spanien | **Lektie:**   * Carlsen, *Populisme og identitetspolitik*, s. 38-46   **I timen:**   * Genrekrav til hhv. *undersøg-* og *notat-*genrene | Hvordan udfolder venstrepopulismen sig empirisk?   * Klassen deles op i to dele (der begge fordeler sig i mindre grupper):   + den ene halvdel besvarer *Skriftlig opgave A: Notat* med udgangspunkt i bilag 1 og lektien om Bernie Sanders   + den anden halvdel besvarer *Skriftlig opgave B: Undersøg* med udgangspunkt i bilag 2 og lektien om Podemos   + Fælles gennemgang af besvarelserne på klassen, hvor læreren strukturerer gennemgangen ud fra genrekravene |
| **6.**  Vælgeradfærds-teori | **Lektie:**   * Carlsen, *Populisme og identitetspolitik*, s. 51-61   **I timen:**   * Dokumentar: *Trumps vrede, hvide vælgere,* 29 min. (se ‘materialer’ øverst) | Hvad afgør, hvordan folk stemmer?   * Kort læreroplæg: hvad bruger vi vælgeradfærdsteori til? * Gennemgang af vælgeradfærdsteorierne:   + I par skriver eleverne de vigtigste begreber ned, der knytter sig til hver af de tre grupper af vælgeradfærdsteorier   + Del tavlen op i tre afsnit (et til hver af de tre grupper af vælgeradfærdsteorier)   + Fælles brainstorm med begreber, der skrives i på hver deres del af tavlen * Vis dokumentaren, *Trumps vrede, hvide vælgere* * Inddel klassen i matrixgrupper, hvor de i tal-gruppperne forsøger at forklare det, de har set i dokumentaren ud fra hver deres vælgeradfærdsteori 🡪 herefter går de ud i bogstavgrupper og fremlægger for hinanden   + Gruppe 1: Lipset og Rokkans teori   + Gruppe 2: Ingleharts teori   + Gruppe 3: Mischiganmodellen   + Gruppe 4: Downs model   + Gruppe 5: Issue-voting-teorien |
| **7.**  Årsager til højrepopulisternes fremgang I | **Lektie:**   * Carlsen, *Populisme og identitetspolitik*, s. 65-71   **I timen:**   * Youtube-klip: Dani Rodrik, *Globalisation – the trade-offs* (se ‘materialer’ øverst) | Hvorfor stemmer folk på højrepopulisterne? I   * Læreroplæg om den økonomiske globaliseringstese * Vis youtube-klip med Dani Rodrik om økonomisk globalisering og globaliseringstrilemmaet 🡪 fælles gennemgang af klippet * *Skriftlig opgave A: Lineær regression* (s. 78)   + Kort fælles snak i klassen om, hvordan denne lineære regression kan hjælpe til at understøtte (eller ikke) Rodriks tese   + Eleverne laver opgaven individuelt   + Fælles gennemgang af opgaven på tavlen   + Hvis der er tid: eleverne bytter med en makker, og retter hinandens besvarelser ud fra det, der er gennemgået fælles |
| **8.**  Årsager til højrepopulisternes fremgang II | **Lektie:**   * Carlsen, *Populisme og identitetspolitik*, s. 72-77   **I timen:**   * Carlsen, *Populisme og identitetspolitik*, s. 62-63 (statistik) | Hvorfor stemmer folk på højrepopulisterne? II   * Eleverne besvarer arbejdsspørgsmål (s. 77) * Fælles gennemgang på tavlen af arbejdsspørgsmålene * I par skriver eleverne en biografi over en typisk Trump-vælger (med udgangspunkt i lektien og statistik) 🡪 oplæsning af udvalgte biografier efterfølgende * Hvis tid: påbegynd opgaven fra 9. modul |
| **9.**  Diskussion af årsager til højrepopulisternes fremgang | **Lektie:**   * Genrekrav til *diskussions-*genren | Hvorfor stemmer folk på højrepopulisterne? III   * Diskussion med inddragelse af Inglehart/Norris og Rodrik: *hvad er årsagerne til populismen?*   + Gennemgang af diskussions-genrekrav på tavlen   + Brainstorm over, hvordan diskussionen kan struktureres; på hvilke områder kan de to teorier sættes op mod hinanden?   + Eleverne skriver diskussion (enten i par eller individuelt) |
| **10.**  Højrepopulismen og demokratiet | **Lektie:**   * Carlsen, *Populisme og identitetspolitik*, s. 81-86   **I timen:**   * Mehlsen og Hendricks, *Like*, s. 152-159 (se ‘materialer’ øverst) | Hvordan udfordrer højrepopulismen det liberale demokrati?   * Eleverne bedes udlægge den idéhistoriske pointe i citatet, s. 81 * Oprids på hver sin del af tavlen, hvad der kendetegner hhv. det liberale og demokratiske aspekt ved det liberale demokrati * Hvorfor er begge aspekter vigtige?   + Tankeeksperiment: eleverne bedes om at skrive ned, hvordan et samfund ville være, hvis hhv. det liberale eller demokratisk aspekt var fraværende * Med udgangspunkt i tavlenoterne fra forrige sekvens: klassediskussion om, på hvilke punkter højrepopulismen udfordrer det liberale demokrati * Det postfaktuelle demokrati:   + Eleverne inddeles i grupper á 6, der hver læser et af følgende, korte afsnit i Like-kompendiet, som de redegør for til de resterende gruppemedlemmer:     - *Følelser trumfer fakta*, s. 152     - *Idealtyper*, s. 153     - *Det faktuelle demokrati*, s. 154     - *Du er fyret*, s. 155     - *Case: Advarselslamper*, s. 157     - *Totalitarisme*, s. 158 |
| **11.**  Bekæmpelse af højrepopulismen | **Lektie:**   * Carlsen, *Populisme og identitetspolitik*, s. 89-93 | Hvordan beskytter vi bedst demokratiet mod højrepopulismen?   * Klassediskussion: *Er demokratiet værd at bevare – hvorfor/hvorfor ikke?* * Antipopulismestrategi   + Eleverne inddeles i grupper, hvor de skal agere rådgivere, der skal præsentere en antipopulisme-strategi for regeringen   + Grupperne præsenterer deres strategier og de øvrige grupper vurderer strategierne   + Den bedste strategi kåres * Opsamling på populismedelen af forløbet:   + Hvad har vi lært om populismen?   + Hvorfor er det relevant at beskæftige sig med emnet?   + Hvad kan eleverne bruge det til fremadrettet? |
| **12.**  Identitetspolitik | **Lektie:**   * Carlsen, *Populisme og identitetspolitik*, s. 97-103 | Hvad er identitetspolitik?   * Kort læreroplæg om identitetspolitik   + Når identitetsmæssige spørgsmål løftes op til et politisk niveau - og rettigheder som følge heraf bliver gruppebaserede og ikke individbaserede (i modsætning til i den liberale tradition)   + Vi ser det udtrykt i et fokus på den postmaterielle akse   + Identitetspolitik optræder i forskellige klæder både på højrefløjen (white pride, traditionelle værdier) og på venstrefløjen (kvinder, sorte, LGTB+) * Eksempler på identitetspolitik   + Eleverne går sammen i par og finder eksempler på indentitetspolitik på nettet/insta/tiktok/andre medier   + Eleverne skriver ned, hvorfor der er tale om identitetspolitik, og klassificerer eksemplerne ud fra figur 8.3   + Svar bazar, hvor eleverne går rundt blandt hinanden og hører/fortæller om deres cases * Klassediskussion: *Er identitetspolitik nødvendigt – eller problematisk?* |
| **13.**  Venstrefløjens identitetspolitik | **Lektie:**   * Carlsen, *Populisme og identitetspolitik*, s. 107, 126-128 * Youtube-klip, *Are Americans obsessed with Race and Gender?* (se ‘materialer’ øverst)   **I timen:**   * Carlsen, *Populisme og identitetspolitik*, s. | Hvordan udfolder identitetspolitikkken sig på venstrefløjen?   * Matrixgrupper til arbejde med kapitel 9   + Inddel klassen i matrixgrupper, hvor de i talgrupperne får hvert deres afsnit, som de skal planlægge en fremlæggelse af for de resterende grupper 🡪 herefter går de ud i bogstavgrupper og fremlægger for hinanden     - *Anerkendelse og særrettigheder* og *Dekonstruktion af normerne,* s. 108-113     - *Opgøret med privilegier,* s. 114-115     - *Opgøret med kulturimperialisme,* s. 116-120     - *Opgøret med den falske bevidsthed*, s. 121     - *Kritik af den venstreorienterede identitetspolitik*, s. 123-125 * Gennemgang af cases fra lektien på klassen: hvordan kommer den venstreorienterede identitetspolitik til udtryk i casene? |
| **14.**  Højrefløjens identitetspolitik | **Lektie:**   * Carlsen, *Populisme og identitetspolitik*, s. 131-141   **I timen:**   * ­Youtube-klip, *Francis Fukuyama on the rise of identity politics – BBC Newsnight* (se ‘materialer’ øverst) | Hvordan udfolder identitetspolitikkken sig på højrefløjen?   * Youtube-klip med Fukuyama om identitetspolitik vises   + Eleverne noterer Fukuyamas pointer   + Fælles opsamling: hvad siger Fukuyama om højrefløjens identitetspolitik? * Eleverne går sammen i par og laver mindmaps over årsagerne til den stigende tilslutning til den højreorienterede identitetspolitik (s. 131-135) 🡪 der laves et fælles mindmap på tavlen * Eleverne kobler højrefløjens reaktion på deres mindmap (s. 136-140) 🡪 tilføjes til det fælles mindmap på tavlen * Klassediskussion: er den højreorienterede identitetspolitik problematisk? Hvorfor/hvorfor ikke? |
| **15.**  Populisme og identitetspolitik | **Lektie:**   * Carlsen, *Populisme og identitetspolitik*, s. 149-155 | Hvordan hænger populisme og identitetspolitik sammen?   * Eleverne besvarer forløbets problemformulering skriftligt med udgangspunkt i viden fra forløbet |